15/11/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/46760.- Aprobación das Bases dos I Premios do Deporte Deputación da Coruña e convocatoria 2022

I Premios do Deporte Deputación da Coruña Os Premios do Deporte da Deputación da Coruña buscan recoñecer e premiar o labor de persoas e entidades que desenvolvan a súa actividade na provincia da Coruña e que a xuízo desta administración destaquen pola súa traxectoria, logros, ou a súa contribución ao fomento da práctica do deporte na provincia, entendido como un factor de primeira orde na construción dunha cidadanía saudable e no desenvolvemento económico e social dunha colectividade, de acordo coas seguintes BASES Primeira A convocatoria está destinada a recoñecer, publicamente, as persoas e entidades que desenvolvan a súa actividade na provincia da Coruña e que destaquen pola súa traxectoria deportiva, logros, ou a súa contribución ao fomento da práctica do deporte. Poderán presentar candidaturas para a concesión do premio todas as persoas físicas ou xurídicas que estean interesadas na promoción do deporte. Poderán presentar cantas candidaturas desexen e unha soa por categoría, admítense as autocandidaturas. Nas candidaturas poderase propoñer as persoas ou entidades que desenvolvan o seu labor na provincia da Coruña, e que destaquen pola súa traxectoria deportiva, logros, ou a súa contribución ao fomento da práctica do deporte ou actividade física saudable nalgunha das categorías mencionadas na base segunda. As persoas que formen parte do xurado poderán propor candidaturas que deberán facer chegar ao resto das persoas integrantes do xurado, cando menos 72 horas antes da sesión de deliberación. A convocatoria tramitarase de xeito telemático, a través da plataforma de tramitación electrónica da Deputación (Subtel). Dado que a tramitación será telemática, q uen presente a candidatura deberá dispoñer de certificado dixital, dun único enderezo electrónico de contacto durante a tramitación do expediente, ao que se dirixirán as comunicacións; excepcionalmente, e de xeito xustificado, poderá modificar este enderezo inicial, sempre e cando se lle notifique a circunstancia pertinente á Deputación. Segunda Establécense doce premios nas seguintes categorías para o ano 2022: 1. Mellor deportista masculino. Para aqueles deportistas de xénero masculino que durante o ano 2022, segundo a modalidade deportiva que se considere, despuntase polos seus logros, éxitos e triunfos deportivos ou por outros méritos que o xurado considere que os fagan merecedores deste galardón.2. Mellor deportista feminina. Para aquelas deportistas de xénero feminino que que durante o ano 2022, segundo a modalidade deportiva que se considere, despuntase polos seus logros, éxitos e triunfos deportivos ou por outros méritos que o xurado considere que os fagan merecedores deste galardón.3. Mellor deportista veterano masculino. Para aqueles deportistas de xénero masculino de categoría veterana, que durante o ano 2022, segundo a modalidade deportiva que se considere, despuntase polos seus logros, éxitos e triunfos deportivos ou por outros méritos que o xurado considere que os fagan merecedores deste galardón.4. Mellor deportista veterana feminina. Para aquelas deportistas de xénero femenino de categoría veterana, que durante o ano 2022, segundo a modalidade deportiva que se considere, despuntase polos seus logros, éxitos e triunfos deportivos ou por outros méritos que o xurado considere que os fagan merecedores deste galardón.5. Mellor deportista promesa masculino categoría base. Para aqueles deportistas de categoría base de xénero masculino que durante o ano 2022, segundo a modalidade deportiva que se considere, despuntase polos seus logros, éxitos e triunfos deportivos ou por outros méritos que o xurado considere que os fagan merecedores deste galardón.6. Mellor deportista promesa feminina categoría base. Para aquelas deportistas de categoría base de xénero feminino que durante o ano 2022, segundo a modalidade deportiva que se considere, despuntase polos seus logros, éxitos e triunfos deportivos ou por outros méritos que o xurado considere que os fagan merecedores deste galardón.7. Mellor deportista con diversidade funcional masculino. Para aqueles deportistas con diversidade funcional de xénero masculino, que durante o ano 2022, segundo a modalidade deportiva que se considere, despuntase polos seus logros, éxitos e triunfos deportivos ou por outros méritos que o xurado considere que os fagan merecedores deste galardón.8. Mellor deportista con diversidade funcional feminina. Para aquelas deportistas con diversidade funcional de xénero feminino, que durante o ano 2022, segundo a modalidade deportiva que se considere, despuntase polos seus logros, éxitos e triunfos deportivos ou por outros méritos que o xurado considere que os fagan merecedores deste galardón.9. Mellor adestrador/a. Que sobresaíse durante o ano 2022, segundo a modalidade deportiva que se considere, polos triunfos, logros ou éxitos do seu club ou da deportista que adestre, ou por outros méritos que o xurado considere que os fagan merecedores deste galardón.10. Mellor árbitro/a ou xuíz/a. Que sobresaíse durante o ano 2022, segundo a modalidade deportiva que se considere, polo labor realizado como árbitro/a ou xuíz/a, ou por outros méritos que o xurado considere que os fagan merecedores deste galardón.11. Mellor entidade colaboradora. Á entidade privada recoñecida pola súa vinculación, promoción e apoio ao deporte da provincia da Coruña, sexa de forma directa patrocinando accións, clubs e deportistas da provincia ou pola súa colaboración con entidades no desenvolvemento de actos ou eventos deportivos puntuais.12. Premio a toda unha vida dedicada ao deporte. Recoñecemento de carácter individual á persoa que destacase pola súa traxectoria en calquera ámbito do deporte da provincia. As mencións especiais que considere o xurado O xurado poderá recoñecer a título individual ou colectivo – ata un máximo de catro mencións - a aquelas persoas ou entidades que levasen a cabo un labor ou desenvolvesen unha actuación no ámbito do deporte digna de ser destacada a nivel provincial. Os premios consisten nun galardón conmemorativo sen dotación económica e un diploma acreditativo, así como o recoñecemento social que a Deputación promoverá a través dos medios de comunicación e das súas redes sociais. Estes premios poderán quedar desertos e tamén ser concedidos con carácter ex aequo, non poderán concederse a título póstumo. A Deputación Provincial da Coruña organizará unha Gala do Deporte na que se convidará as persoas e entidades participantes nesta convocatoria, onde se fará pública a concesión dos premios, facendo entrega de todas as distincións aos premiados. Terceira O prazo de presentación de solicitudes será o seguinte: Inicio do prazo: 16 de xaneiro de 2023 Fin do prazo: 31 de xaneiro de 2023, ás 14.00 horas As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTEL). Presentarase unha solicitude na plataforma Subtel por cada candidatura. A solicitude e toda a documentación estará asinada pola persoa que presenta a candidatura. A presentación telemática producirá plenos efectos xurídicos, sempre que a solicitude sexa presentada dentro do prazo establecido e na plataforma citada. Non se terán por presentadas as solicitudes que se acheguen noutros rexistros. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar a integridade ou seguridade do sistema, omitan documentos esixidos, non se cubran os campos requiridos como obrigatorios ou cando conteñan incongruencias ou omisións que impidan o seu tratamento. Cuarta A documentación que se ha presentar é a seguinte: - Breve currículo da candidatura no que se recollan os datos seguintes da persoa/entidade proposta: · Nome da persoa ou entidade; NIF · Nome representante, NIF · Enderezo postal · Teléfono · Enderezo web · Enderezo electrónico · Categoría proposta - Memoria na que se reflictan os méritos alegados, as actividades realizadas e/ou os resultados obtidos no período ao que se refiren os premios, así como as acreditacións coas que se poidan xustificar os méritos para a dita candidatura, tendo en conta os criterios establecidos na base sexta. - Declaración de conformidade da persoa/entidade proposta coa presentación da candidatura. - Declaración de consentimento expreso para o tratamento dos datos persoais que constan na solicitude para a participación nos Premios do Deporte Deputación da Coruña, de conformidade co establecido na Lei orgánica 3/2018, do 5 de decembro, de protección de datos persoais e garantía dos dereitos dixitais. - Acreditación da representación no caso de persoas xurídicas. Quinta O xurado estará presidido pola deputada de Deportes da Deputación da Coruña e formarán parte del cinco periodistas deportivos ou persoas de recoñecido prestixio no ámbito do deporte, que serán nomeados polo presidente da Deputación. As funcións de secretaría exerceraas a secretaria da Corporación, ou a funcionaria ou funcionario en quen delegue. Para o nomeamento do xurado respectarase a presenza equilibrada de mulleres e homes, en cumprimento do disposto no capítulo I, artigo 5.2d) do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade As persoas que integren o xurado estarán sometidas ao deber de abstención nos casos sinalados no artigo 23 da Lei 40/2015, do 1 de outubro, de réxime xurídico do sector público. A composición do xurado darase a coñecer, con anterioridade á súa reunión, na páxina web da Deputación (www.dacoruna. gal), co fin de que se poidan interpor, se for o caso, os recursos legais pertinentes. Sexta O xurado actuará en pleno, en sesión a ser posible única, e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17 da Lei 40/2015, do 1 de outubro, de réxime xurídico do sector público. As deliberacións serán secretas e delas redactarase a acta correspondente. Para conceder os premios o xurado terá en conta os seguintes criterios: - Resultados deportivos acadados no ano 2022. - Promoción dos valores deportivos e consolidación como referente e exemplo que se ha seguir para a sociedade da provincia da Coruña, tanto dentro como fóra do espazo deportivo: autosuperación, respecto, constancia, perseveranza, competitividade, igualdade, equidade, compañeirismo, actitudes non sexistas, traballo en equipo, convivencia, cooperación, xogo limpo, espírito de sacrificio, autodisciplina, tolerancia. - Calidade técnica, regularidade, recoñecemento, mellor puntuación na cualificación técnica na súa actuación como adestrador/a, árbitro/a e xuíz/a. - P romoción e apoio ao deporte da provincia da Coruña, sexa de forma directa patrocinando eventos propios, clubs e deportistas da provincia da Coruña, ou pola súa colaboración con entidades no desenvolvemento de actos ou eventos deportivos puntuais. O xurado poderá valorar outros méritos que estime convenientes e que dará a coñecer, das persoas ou entidades que se propoñan. O xurado presentará a súa proposta á Presidencia da Deputación, que é o órgano competente para conceder o premio. Sétima A participación nesta convocatoria supón a total aceptación destas bases. Oitava Os datos subministrados teñen a finalidade de poder tramitar esta convocatoria e están protexidos pola Lei orgánica 3/2018, do 5 de decembro, de protección de datos persoais e garantía dos dereitos dixitais O responsable do tratamento dos datos é a Deputación Provincial da Coruña, e o encargado será a empresa contratada pola Deputación provincial para coordinar o premio, no caso de se contratar. A lexitimación para o tratamento dos datos persoais contidos nesta solicitude é o consentimento que o asinante outorga á Deputación provincial coa súa firma. No caso de que sexa denegado o consentimento para o tratamento dos datos persoais, non poderá presentarse ao Premio por imposibilidade de tramitación da solicitude. O destinatario dos datos é a Deputación provincial que non cederá datos a terceiros, salvo obriga legal. Os datos facilitados conservaranse ata a finalización da tramitación da convocatoria. As persoas que participen na convocatoria teñen os dereitos de acceder, rectificar ou suprimir datos erróneos, solicitar a limitación do tratamento dos seus datos, así como opoñerse ou retirar o consentimento e solicitar a súa portabilidade en calquera momento. Estes dereitos poderán exercerse perante as oficinas centrais da Deputación sitas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadodeprotecciondedatos@dacoruna. gal. Pode consultar a política de privacidade da Deputación no enderezo www.dacoruna. gal/avisos/politica-privacidade. A Coruña, 9 de novembro de 2022 O presidente, A secretaria, Valentín González Formoso Amparo Taboada Gil